CELEX: 32004R2166
Language: hu
Date: 2004-12-17 00:00:00
Title: A Bizottság 2166/2004/EK rendelete (2004. december 17.) az egyes Svájcból származó feldolgozott mezőgazdasági termékeknek az Európai Közösségbe irányuló behozatalára vonatkozó vámkontingensek 2005. évre történő megnyitásáról

18.12.2004   
            
            
               HU
            
            
               Az Európai Unió Hivatalos Lapja
            
            
               L 371/6
            
         
      A BIZOTTSÁG 2166/2004/EK RENDELETE
   
   (2004. december 17.)
   az egyes Svájcból származó feldolgozott mezőgazdasági termékeknek az Európai Közösségbe irányuló behozatalára vonatkozó vámkontingensek 2005. évre történő megnyitásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról szóló, 1993. december 6-i 3448/93/EK tanácsi rendeletre (1) és különösen annak 7. cikke (2) bekezdésére,
   tekintettel az egyrészről az Európai Közösség, másrészről a Svájci Államszövetség között, az Európai Gazdasági Közösség és a Svájci Államszövetség közötti megállapodás 2. jegyzőkönyvéről szóló, levélváltás formájában létrejött megállapodás elfogadásáról szóló, 2000. március 13-i 2000/239/EK tanácsi határozatra (2) és különösen annak 2. cikkére,
   mivel:
   
               (1)
            
            
               Az Egyes feldolgozott mezőgazdasági termékekre vonatkozó, az egyrészről az Európai Közösség, másrészről a Svájci Államszövetség között, az Európai Gazdasági Közösség és a Svájci Államszövetség közötti megállapodás 2. jegyzőkönyvéről szóló, levélváltás formájában létrejött megállapodásban (3) (a továbbiakban: „megállapodás”) előírt éves vámkontingenseket a 2005. évre vonatkozóan meg kell nyitni..
            
         
               (2)
            
            
               A 2202 10 00 és az ex 2202 90 10 KN-kódok alá tartozó termékekre vonatkozó, a megállapodásban előírt éves kontingens kimerült. A megállapodással összhangban ezért ezt a 2005. évre 10 %-kal meg kell növelni.
            
         
               (3)
            
            
               A Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet (4) megállapítja a vámkontingensek kezelésére vonatkozó szabályokat. Célszerű előírni, hogy az e rendelet által megnyitott vámkontingenseket e szabályoknak megfelelően kell kezelni.
            
         
               (4)
            
            
               Az e rendeletben előírt rendelkezések összhangban vannak a Szerződés I. mellékletében fel nem sorolt, feldolgozott mezőgazdasági termékek kereskedelmének horizontális kérdéseivel foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   A Svájcból származó, a mellékletben felsorolt termékek behozatalára vonatkozó közösségi vámkontingenst 2005. január 1-től 2005. december 31-ig vámmentesen meg kell nyitni.
   A melléklet 2. táblázatában felsorolt, a vámmentes kontingenst meghaladó mennyiségű termékek behozatalára 9,1 %-os vámtétel alkalmazandó.
   2. cikk
   Az 1. cikkben említett közösségi vámkontingenseket a Bizottság a 2454/93/EGK rendelet 308a., 308b. és 308c. cikkével összhangban kezeli.
   3. cikk
   Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
   Ezt a rendeletet 2005. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. december 17-én.
      
         
            a Bizottság részéről
         
         Günter VERHEUGEN
         
         
            alelnök
         
      
   
   
      (1)  HL L 318., 1993.12.20., 18. o. A legutóbb a 2580/2000/EK rendelettel (HL L 298., 2000.11.25., 5. o.) módosított rendelet.
   
      (2)  HL L 76., 2000.3.25., 11. o.
   
      (3)  HL L 76., 2000.3.25., 12. o.
   
      (4)  HL L 253., 1993.10.11., 1. o. A legutóbb a 2286/2003/EK rendelettel (HL L 341., 2003.12.31., 1. o.) módosított rendelet.
   
      MELLÉKLET
      1. táblázat
      
                  Tételszám
               
               
                  KN-kód
               
               
                  Árumegnevezés
               
               
                  2005. évi kontingens
                  (nettó tömeg)
               
               
                  Alkalmazandó vámtétel
               
            
                  09.0911
               
               
                  1302 20 10
               
               
                  Pektintartalmú anyagok, pektinátok és pektátok: száraz
               
               
                  733 tonna
               
               
                  mentes
               
            
                  09.0912
               
               
                  2101 11 11
               
               
                  Kivonat, eszencia vagy koncentrátum legalább 95 tömegszázalék kávéalapú szárazanyag-tartalommal
               
               
                  2 263 tonna
               
               
                  mentes
               
            
                  09.0913
               
               
                  2101 20 20
               
               
                  Tea- vagy matétea-kivonat, -eszencia vagy -koncentrátum
               
               
                  159 tonna
               
               
                  mentes
               
            
                  09.0914
               
               
                  2106 90 92
               
               
                  Élelmiszerkészítmények/egyéb tejzsír-, szacharóz-, izoglukóz-, szőlőcukor- vagy keményítőtartalom nélkül, vagy 1,5 tömegszázaléknál kevesebb tejzsír-, 5 tömegszázaléknál kevesebb szacharóz- vagy izoglukóz, 5 tömegszázaléknál kevesebb szőlőcukor- vagy keményítőtartalommal
               
               
                  1 309 tonna (1)
                  
               
               
                  mentes
               
            
         
      2. táblázat
      
                  Tételszám
               
               
                  KN-kód
               
               
                  Árumegnevezés
               
               
                  2005. évi mennyiség
               
               
                  A kontingensen belül alkalmazandó vámtétel
               
               
                  A kontingensen kívül alkalmazandó vámtétel
               
            
                  09.0916
               
               
                  2202 10 00
               
               
                  Víz, beleértve a természetes vagy mesterséges ásványvizet és a szénsavas vizet is, cukor vagy más édesítőanyag hozzáadásával vagy ízesítve
               
               
                  120 788 250 liter
               
               
                  mentes
               
               
                  9,1 %
               
            
                  ex 2202 90 10 (TARIC-kód: 10)
               
               
                  Alkoholmentes italok, cukortartalommal
               
            
         (1)  Lásd a Svájci Államszövetség számára egyes feldolgozott mezőgazdasági termékek vonatkozásában közösségi vámkontingensek formájában történő egyes engedmények megállapításáról szóló …/2004/EK tanácsi rendeletet. A 10 új tagállam csatlakozását követően a 2004. évi alapkontingens 280 tonnával egészül ki.